tomron87/hebrew-wikipedia-sentences-corpus huggingface dataset:
משחק הבכורה שלו בקבוצתו החדשה הגיעה חודשיים לאחר מכן, באוגוסט, משחק בו הפסידה טוטנהאם בדרבי לונדוני לצ'לסי.
ב-18 במרץ 2006, כבש לנון את שערו הראשון בפרמייר ליג עבור טוטנהאם, בניצחון טוטנהאם 2:0 על ברמינגהאם סיטי בחוץ.
עמיתיו לפרמייר ליג בחרו בו להתחרות על תואר שחקן השנה של הכדורגלנים בפרמייר ליג בעונת 2005/2006. הפרס הלך בסוף לשחקנה של מנצ'סטר יונייטד, ויין רוני.
גם בעונה שלאחר מכן, 2006/2007, הוא התחרה על תואר השחקן הצעיר של העונה, וסיים במקום השלישי אחרי כריסטיאנו רונאלדו ממנצ'סטר יונייטד וססק פברגאס מארסנל.
לנון חתם שוב על הארכת חוזה חדשה בטוטנהאם ב-8 בינואר 2007, עד שנת 2012.
בדצמבר 2009 נפצע לנון במפשעה.
פציעה זו השביתה אותו ממשחק למשך החודשים הראשונים של שנת 2010. ב-24 באפריל חזר לשחק בהפסד 3:1 למנצ'סטר יונייטד באולד טראפורד.
ב-2 בפברואר 2015 הושאל לאברטון עד סוף העונה.
ב-1 בספטמבר חתם באופן קבוע באברטון.
ב-23 בינואר 2018 חתם לנון בברנלי.
לנון הצטרף שוב לברנלי ב-25 באוגוסט 2021 לאחר תום חוזהו בקייסריספור.
הוא ערך את הופעת הבכורה השנייה שלו מול ניוקאסל יונייטד בגביע הליגה כבר באותו היום.
בנובמבר 2022 הודיע על פרישה ממשחק.
לנון זומן לסגל נבחרת אנגליה עד גיל 21 לראשונה באוקטובר 2005. ב-8 במאי 2006, לנון זומן לסגל נבחרת אנגליה הבוגרת למשחקי הנבחרת בטורניר הגמר של מונדיאל 2006, אף על פי שלא הופיע לפני כן במדי הנבחרת הבוגרת.
הוא קיבל את תואר שחקן המשחק במשחקה של נבחרת אנגליה ב' נגד בלארוס ב-25 במאי 2006, במשחק אימון של אנגליה לקראת המונדיאל.
הוא ערך את הופעת הבכורה שלו בנבחרת במשחק ידידות נגד נבחרת ג'מייקה ב-2 ביוני 2006, כאשר נכנס כמחליף במחצית השנייה, משחק בו אנגליה ניצחה 6:0.
לנון נכנס כמחליף במשחק השני בשלב הבתים של מונדיאל 2006 (הופעתו הראשונה במונדיאל) נגד טרינידד וטובגו.
אנגליה כבשה שני שערים לאחר שנכנס וויין רוני כמחליף, וניצחה במשחק בתוצאה 2:0. לנון שותף גם במשחק רבע הגמר של אנגליה, נגד פורטוגל, לאחר שנכנס כמחליף במקום דייוויד בקהאם שנפצע.
לנון, אף על פי שנכנס כמחליף למשחק, הוחלף על ידי ג'יימי קראגר עקב כך שהמשחק הלך לבעיטות הכרעה, אנגליה הפסידה בפנדלים 3:1 לפורטוגל, כאשר באופן אירוני קראגר שהחליף את לנון, החטיא את בעיטת העונשין שבעט.
במשחק המוקדמות לטורניר יורו 2008, לנון שותף שוב כמחליף במשחקה של אנגליה נגד נבחרת אנדורה ובישל בנגיעתו הראשונה בכדור לפיטר קראוץ' את שערו השני במשחק.
במהלך טורניר המוקדמות ליורו, לנון פתח לראשונה בהרכבה של אנגליה במשחק נגד ישראל ב-24 במרץ 2007.
ארון לואיס הוא מוזיקאי אמריקאי-יהודי, נגן גיטרה אקוסטית וחשמלית וסולן להקת האלטרנטיב מטאל - "סטיינד".
לואיס גדל בספרינגפילד, מסצ'וסטס, בן לאם יהודייה ואב קתולי.
לפני הצטרפותו ללהקת "סטיינד", היה חבר בלהקה בשם - "ג'יי קאט" יחד עם טורי סאנדס, כריס בַּליני וג'ון וויסוצ'קי - חבר להקת סטיינד כיום.
שניים מהסינגלים הידועים של "סטיינד": It'a Been Awhile ו- Outside, מקורם עוד בלהקת "ג'יי קאט" אם כי המילים שונו מעט.
לואיס נשוי לונסה ואב שלוש בנות.
ארון דאשון מגי הוא כדורסלן אמריקני המשחק בעמדת הפאוור פורוורד בקבוצת חימיק יוז'ני מליגת העל האוקראינית.
מגי שיחק עונה אחת באוניברסיטת סינסינטי בה לא קיבל דקות ועבר לאוניברסיטת וינסנס במדיה נבחר ל-MVP של טורניר NJCAA הבינלאומי כשהוא קולע 34.5 נק' למשחק ומוביל את קבוצתו למאזן 32-5 בטורניר ולמקום החמישי.
הוא עבר לאוניברסיטת אוקלהומה ויחד עם הוליס פרייס הוביל את הקבוצה לפיינל פור טורניר המכללות תוך כדי שהוא מעמיד ממוצעים של 21.8 נקודות ו-7.2 ריבאונדים למשחק.
מגי סיים את קריירת המכללות עם 11 נקודות ו-5 ריבאונדים למשחק.
הוא הצטיין במחנות קדם הדראפט אבל לא קיבל חוזה ב-NBA.
לאחר שלא נבחר בדראפט יצא מגי לאירופה ושיחק במדי סיודאד קפסה מהליגה הספרדית השנייה ובעונה שלאחר מכן בפזארו מהליגה האיטלקית.
לאחר מכן עבר 4 עונות באסיה כולל 3 עונות יוצאות מן הכלל בפוסאן הקוריאנית.
בעונת 2008/09 חתם מגי במועדון הישראלי עירוני נהריה בה הציג יכולת מצוינת והעמיד ממוצעים של 18 נקודות ו-10 ריבאונדים למשחק, אך בשל בעיות כספיות במועדון שוחרר במהלך העונה וחתם במכבי תל אביב.
לאחר שזכה עם מכבי באליפות ישראל עבר לשורות בי.סי.
דונצק מהליגה האוקראינית, אבל בשל חוסר התאמה עזב את הקבוצה ושב לישראל, הפעם למכבי ראשון לציון לעונה אחת.
בחודש יולי 2011 חזר לליגה האוקראינית וחתם בקבוצת חימיק יוז'ני.
ארון ניקסון הוא כדורסלן אמריקאי המשחק בעמדת הקלע בקבוצת עירוני קריית אתא מליגת העל.
ניקסון בוגר אוניברסיטת המדינה של קליפרניה בלונג ביץ' משנת 2007, בעונה זו גם נבחר ל-MVP של טורניר הביג-ווסט ולשחקן העונה המחוזי.
חתם בהפועל גליל עליון לעונת , אך שבר את רגלו והחמיץ את פתיחת העונה.
את הופעת הבכורה שלו בקבוצה ערך ב-16 בדצמבר 2007 מול הפועל עפולה.
את העונה הסדירה הוא סיים עם ממוצעים של 13.7 נקודות, 3.8 ריבאונדים, -3 אסיסטים ו-1.8 חטיפות למשחק.
בעונה שלאחר מכן התמעטו דקותיו של ניקסון משמעותית וכך גם ממוצעיו, מה שגרם לשחרורו מהקבוצה כבר בדצמבר 2008.
בינואר 2009, חתם ניקסון בעירוני קריית אתא בה שיחק לצד ברנדון מקנייט, במדיה שיחק 10 משחקים בהם קלע 19.1 נקודות, הוריד 3 ריבאונדים ומסר 3.4 אסיסטים בממוצע למשחק, אך קבוצתו ירדה לליגה הלאומית והם עזבו את הקבוצה.
בעונת 2010/2009 שיחק ניקסון במדי קבוצת KK Siroki Eronet מהליגה האדריאטית.
ארון ג'יימס ראמזי הוא כדורגלן ולשי המשחק בעמדת הקשר בנבחרת ויילס, בה הוא משמש כקפטן.
לפני שהחל לשחק כדורגל ראמזי היה שחקן רוגבי, ואף שיחק עבור הקבוצה המקומית של קירפילי.
הוא קיבל הצעה לחוזה בקבוצת סנט הלנס לאחר ששיחק נגדה, אך סירב כיוון שכבר חתם באקדמיית הנוער של קארדיף סיטי.
ראמזי היה כדורגלן בולט כבר בהיותו ילד צעיר, וב-1998 החליט לדחות את הצעתה של ניוקאסל יונייטד לחוזה וחתם בקבוצה המקומית קארדיף סיטי.
הוא החל להתקדם בקבוצות הגיל השונות של המועדון, וערך את הופעת הבכורה בקבוצה הבוגרת במשחק האחרון של עונת בצ'מפיונשיפ, בו החליף את פול פארי בדקה האחרונה של ההפסד 0–1 להאל סיטי.
בגיל 16 שנים ו-124 ימים הוא הפך לשחקן הצעיר ביותר בהיסטוריה של המועדון, ושבר את שיאו של ג'ון טושאק.
בחודשים שלאחר מכן דחתה הנהלת המועדון מספר הצעות תמורת ראמזי.
ב-6 באוקטובר 2007 ערך את הופעת הבכורה לעונת , לאחר שהחליף את ג'ימי פלויד האסלביינק בניצחון 1–2 על ברנלי.
בדצמבר שלאחר מכן הוא חתם על החוזה הראשון שלו כמקצוען, ופתח לראשונה בקריירה ב-5 בינואר במשחק גביע ה-FA מול צ'ייסטאון החובבנית, במקומו של סטיבן מקפייל המושעה.
בזכות יכולתו הגבוהה הוא היה מועמד לתואר שחקן הסיבוב, אך לבסוף הפסיד למייקל מיפסוד מקובנטרי סיטי.
ב-26 באפריל הבקיע את שער הליגה היחיד שלו בקארדיף, בתיקו 3-3 עם ברנלי.
שלושה שבועות לאחר מכן הוא פתח לראשונה בהרכב, בניצחון 1–3 על קווינס פארק ריינג'רס, והחל לבסס את מעמדו בהרכב הקבוצה.
באותה עונה השתתף ב-22 משחקים בכל המסגרות, כולל גמר גביע ה-FA.
הוא היה השחקן השני הצעיר ביותר שמשחק בגמר, לאחר קרטיס וסטון ממילוול שעשה זאת ב-2004.
במרץ 2008 הציע אלכס פרגוסון (מאמן מנצ'סטר יונייטד) לשלם חמישה מיליון לירות שטרלינג תמורת ראמזי, ותוך זמן קצר הצטרפו למאבק על שירותיו ארסנל, ניוקאסל יונייטד, ליברפול ואברטון.
בסופו של דבר הודיע פיטר רידסדייל, יושב ראש קארדיף סיטי, כי ההנהלה בראשותו החליטה לקבל את הצעתה של ארסנל בגובה חמישה מיליון לירות שטרלינג, שאינה כוללת סעיף השאלה שיאפשר לראמזי להישאר בקבוצה לעונה נוספת.
העסקה נתמכה בין השאר על ידי טים ברטון שעבד בארסנל בשנות ה-80, והמליץ עליו למאמן ארסנל ארסן ונגר, בנוסף לכך שטען כי עדיף שראמזי יצטרף לארסנל בגלל סגנון המשחק שלו שיתאים למועדון הלונדוני.
ב-10 ביוני 2008 אושר כי ראמזי החליט לחתום בארסנל, ששילמה תמורתו לקארדיף סיטי 4.8 מיליון לירות שטרלינג.
אחת הסיבות לחתימתו הסופית בארסנל כעבור שלושה ימים הייתה גישתו של המאמן ארסן ונגר, שהטיס את ראמזי ואת משפחתו לשווייץ על מנת לשוחח על תוכניותיו עבור ראמזי ועל עתידו המקצועי האפשרי בארסנל.
ונגר אמר על ראמזי כי הוא "שחקן עם מנוע פנטסטי, בנוי היטב, טכניקה טובה וראיית משחק טובה".
ראמזי ערך את הופעת הבכורה הרשמית שלו מול טוונטה אנסחדה, במשחק שנערך ב-13 באוגוסט 2008 במסגרת הסיבוב השלישי של מוקדמות ליגת האלופות.
חודש אחד לאחר מכן הוא ערך את הופעת הבכורה בפרמייר ליג, ובישל לעמנואל אדבאיור במשחק מול בלקברן רוברס.
ב-23 בספטמבר 2008 הוא ערך את הופעתו המלאה הראשונה במשחק הסיבוב השלישי של גביע קארלינג מול שפילד יונייטד, ובישל בו שני שערים שסייעו לארסנל לנצח 0–6. את שער הבכורה שלו בארסנל הוא הבקיע בניצחון החוץ 2–5 על פנרבחצ'ה בשלב הבתים של ליגת האלופות.
ב-1 ביולי 2009 חתם על חוזה חדש בארסנל.
ב-22 באוגוסט הבקיע את שער הבכורה שלו לעונת בניצחון 1–4 על פורטסמות' באצטדיון האמירויות, ולאחר מכן בישל לאנדריי ארשאבין בניצחון הביתי 1–3 על סלטיק במוקדמות ליגת האלופות.
הוא הצטיין במשחק הסיבוב הרביעי של גביע קארלינג מול ליברפול, ואף זכה בתואר השחקן המצטיין של המשחק.
הוא השתתף בכל משחקי ליגת האלופות בשלב הבתים, לרוב כמחליפו של הקפטן ססק פברגאס.
ב-7 בנובמבר 2009 שותף בכל 90 הדקות של הניצחון 1–4 על וולבס, ובכך השלים לראשונה משחק מלא בליגה הבכירה.
ב-3 בינואר 2010 הבקיע שער שוויון במשחק הסיבוב השלישי של גביע ה-FA מול וסטהאם יונייטד, שהסתיים בניצחון ארסנל בתוצאה 1–2 לאחר שער של אדוארדו דה סילבה.
במשחק הניצחון 1–3 על סטוק סיטי ב-27 בפברואר 2010 תוקל ראמזי בכוח על ידי ראיין שוקרוס, שקיבל על כך כרטיס אדום, וכתוצאה מכך נגרמו לו שברים בעצם השוקה ובעצם השוקית.
בנובמבר 2010 הושאל לנוטינגהאם פורסט, ובינואר 2011 הושאל בחזרה לקבוצת נעוריו, קארדיף סיטי.
כעבור חודש חזר לארסנל, וב-1 במאי כבש את שערו הראשון בעונה זו, שער הניצחון (0–1) מול מנצ'סטר יונייטד.
בעונת הפך לשחקן הרכב קבוע בארסנל, ערך 34 הופעות בליגה וכבש שני שערים.
בעונת ערך 36 הופעות וכבש שער אחד.
ב-18 במרץ 2014 האריך את חוזהו בארסנל.
בעונת כבש עשרה שערי ליגה, וזכה עם ארסנל בגביע האנגלי, לאחר שבמשחק הגמר כבש את שער הניצחון מול האל סיטי בהארכה, ונבחר לשחקן המצטיין במשחק.
ב-11 בפברואר 2019 יובנטוס מהסרייה א' הודיעה שראמזי יחתום בקבוצה כאשר חוזהו בארסנל יסתיים בסיום עונת 2018/2019. ב-1 ביולי 2019 עבר רשמית וחתם על חוזה לארבע עונות ביובנטוס.
ב-18 בספטמבר ערך את הופעתו הבכורה בתיקו 2-2 נגד אתלטיקו מדריד בליגת האלופות.
ב-31 בינואר 2022 הושאל לגלאזגו ריינג'רס עד לסוף העונה.
ב-19 במאי 2022 הפסידה ריינג'רס בגמר הליגה האירופית לאיינטרכט פרקנפורט בדו-קרב פנדלים, כאשר ראמזי הוא הבועט היחיד שמחטיא בדו-קרב.
שבוע לאחר מכן ערך הופעת בכורה בקבוצה בה גם כבש שער בתיקו 1-1 נגד טולוז, במסגרת המחזור הראשון בליגה בעונת 2022/2023.
ב-15 ביולי 2023 שב לקבוצת נעוריו קארדיף סיטי וחתם לשנתיים.
שלושה מחזורים לסיום עונת 2024/2025 מונה למאמן/שחקן בקארדיף סיטי בניסיון להימנע מירידת ליגה, אך הקבוצה נשרה לפוטבול ליג הראשונה.
ביולי 2025 חתם באוניברסידד נסיונל מליגת העל המקסיקנית.
בשנת 2005 זומן ראמזי לראשונה לסגל הנבחרת הוולשית עד גיל 17. הוא היה חלק משורה של שחקנים צעירים ובעלי קריירה עתידית מבטיחה ששיחקו במערכת הנוער של ויילס, וערך את הופעת הבכורה בנבחרת עד גיל 21 ב-21 באוגוסט 2007, בניצחון החוץ 3–4 על הנבחרת השוודית המקבילה.
הוא היה השחקן הצעיר ביותר שעשה זאת, ושבר את שיאו של עמיתו לקבוצה, כריס גאנטר.
מאמן הנבחרת עד גיל 21, בריאן פלין, סיפר כי הוא השאיר את ראמזי בסגל הנבחרת על מנת שיסייע לה להעפיל לאליפות אירופה עד גיל 21. תוכניתו של המאמן לא הצליחה לאחר ההפסד לנבחרת אנגליה עד גיל 21 באצטדיון וילה פארק, אף על פי שראמזי הצליח להבקיע שער בבעיטת יעף.
ב-19 בנובמבר 2008 זימן ג'ון טושאק את ראמזי לסגל של נבחרת ויילס, לקראת משחק הידידות מול נבחרת דנמרק, ואת הופעת הבכורה שלו ערך בגיל 17 בלבד, ובכך הפך לשחקן הצעיר ביותר ששיחק בנבחרת הבוגרת של ויילס.
ב-14 באוקטובר 2009 הבקיע את שערו הראשון בנבחרת, במשחק מוקדמות מונדיאל 2010 מול נבחרת ליכטנשטיין.
לאחר תום טורניר המוקדמות הוא זומן מחדש לסגל הנבחרת עד גיל 21, אך לבסוף שוחרר ממנה.
ב-14 בנובמבר נטל חלק במשחק מול נבחרת סקוטלנד, בו ניצחה ויילס 0–3, כשראמזי מבשל שער ומבקיע אחד נוסף במבצע יחיד.
באותו חודש קיבל את פרס כדורגלן השנה הצעיר מטעם התאחדות הכדורגל של ויילס.
במרץ 2011 החליט מאמן נבחרת ויילס, גארי ספיד, על מינויו של ראמזי לקפטן הנבחרת, כשהוא בן 20 בלבד, ובכך הפך לקפטן הצעיר ביותר של הנבחרת אי פעם.
מאמנה החדש של הנבחרת, כריס קולמן, מינה את אשלי ויליאמס לקפטן במקומו של ראמזי באוקטובר 2012.
בשנת 2012 היה חלק מסגל נבחרת בריטניה לאולימפיאדת לונדון.
שחקן החודש בפרמייר ליג: ספטמבר 2013
מלך הבישולים באליפות אירופה: 2016
שער החודש בפרמייר ליג: אוקטובר 2018
טבוהו ארון מוקואנה הוא כדורגלן דרום אפריקאי המשחק בעמדת הקשר האחורי.
מוקואנה נחשב לאחד השחקנים הדרום-אפריקאים המצליחים בעולם, והוא דמות נערצת במדינתו.
בשנת 2010 השתתף עם נבחרתו הלאומית במשחקי הגביע העולמי שנערכו בדרום אפריקה.
קבוצת נעוריו הראשונה הייתה ג'ומו קוסמוס מדרום אפריקה.
בשנת 1998 עבר לקבוצת הנוער של באייר לברקוזן וכעבור שנה לקבוצת אייאקס אמסטרדם שראתה בו נכס עתידי.
לאחר שנתיים בבוגרים של אייאקס, בהן זכה לשבע הופעות בלבד במדי הקבוצה, הושאל בשנת 2001 לקבוצת ג'רמינל בירסחוט מהליגה הבלגית.
כעבור שנתיים במועדון עמד מאזנו האישי על 48 הופעות ושני שערים.
בשנת 2003 הועבר מוקואנה לראסינג גנק בה השתתף רק ב-31 משחקים בשתי עונות.
בשנת 2005 עבר לשחק בבלקברן מהליגה האנגלית, בשורותיה שיחק 101 משחקים במשך ארבע שנים.
ביומו האחרון בקבוצה, הודיע על חתימתו על חוזה לשלוש שנים במועדון הכדורגל פורטסמות', בו הוא שיחק עד שנת 2012, ובמדיו כבש את שערו הראשון בליגה האנגלית.
מוקואנה הוא השחקן הצעיר ביותר אי-פעם שייצג את דרום אפריקה במשחק רשמי, שיא שנקבע בהופעת הבכורה שלו בשנת 1999 במסגרת מוקדמות אולימפיאדת סידני.
הוא השתתף עם נבחרתו בגביע אפריקה לאומות בשנים 2002, 2004 ו-2008. בטורניר של שנת 2008 מונה לראשונה לקפטן הנבחרת, תפקיד בו אחז גם בגביע הקונפדרציות 2009 ובמונדיאל 2010.
מוקואנה הוא שיאן ההופעות בנבחרת דרום אפריקה, עם 107 הופעות.
ארון מוחמד וינטר (בהולנדית: Aron Mohamed Winter; נולד ב-1 במרץ 1967 בפרמריבו שבסורינאם) הוא כדורגלן עבר הולנדי ומאמן בנבחרת סורינם.
נולד לאב מוסלמי ולאם יהודייה.
כאשר היה וינטר בן 19 הצטרף לקבוצת אייאקס אמסטרדם, ואת הופעת הבכורה שלו קיים ב-6 באפריל 1986 בניצחון על אוטרכט.
עם אייאקס זכה פעמיים בגביע ההולנדי (1987 ו-1988) באליפות הולנד (1990), בגביע אירופה למחזיקות גביע (1987) ובגביע אופ"א (1992), בטרם עבר בשנת 1992 לאיטליה לקבוצת לאציו.
לאחר ארבע שנים שבהן לא הצליח לזכות בתואר עם לאציו, עבר וינטר בשנת 1996 לקבוצת אינטר מילאנו, שם שיחק לצידם של רוברטו באג'ו, ג'וזפה ברגומי וג'יאנלוקה פאליוקה.
יחד עם שחקנים אלו זכתה הקבוצה בשנת 1998 בגביע אופ"א עם ניצחון 3-0 על לאציו במשחק הגמר, לאחר שהפסידה בגמר אותו המפעל בשנה הקודמת בדו-קרב בעיטות עונשין לשאלקה 04, כאשר וינטר מחמיץ את בעיטת העונשין האחרונה.
לאחר פרישתו שימש כעוזר מאמן אייאקס ומאמן קבוצת המילואים של המועדון, ובעונת שימש כמאמן טורונטו מליגת ה-MLS.
וינטר היה חבר סגל נבחרת הולנד אשר זכתה בטורניר יורו 1988. כבש שער נגד נבחרת ברזיל בשלב רבע-גמר מונדיאל 1994, ושותף גם ביורו 1996 ומונדיאל 1998
וינטר שיחק במדי נבחרתו ב-84 משחקים בהם כבש שישה שערים.
לאחר כשלוש שנים כעוזר מאמן של קבוצת האקדמיה של אייאקס אמסטרדם, ווינטר חתם על חוזה לשלוש שנים עם טורונטו הקנדית מליגת ה-MLS ב-6 בינואר 2011. וינטר הביא את הקולגה לשעבר בוב דה קלרק מאייאקס להיות עוזר המאמן שלו, בעוד פול מרינר גם הובא באותו יום כמנהל פיתוח שחקנים.
לאחר פתיחת עונה מאכזבת מול ונקובר ווייטקאפס שהסתיימה בתבוסה 4–2 בחוץ ב-19 במרץ, ווינטר ניצח את משחקו הראשון כמאמן ראשי של טורונטו בשבוע שלאחר מכן מול פורטלנד טימברס 2–0 בטורונטו.
וינטר זכה בגביע הראשון שלו עם טורונטו בתחילת יולי, כאשר טורונטו ניצחה את ונקובר 3–2 בסיכום וכבש את אליפות קנדה השלישית ברציפות שלה, ובכך זכה במקום בליגת האלופות קונקא"פ 2011-12. וינטר הגיע עם טורונטו לחצי גמר ליגת האלופות, הפעם הראשונה שמועדון קנדי התקדם כל כך רחוק בתחרות.
טורונטו הפסידה בסופו של דבר 7–3 במצטבר לסנטוס לגונה.
עם זאת, טורונטו החלה את עונת ה-2012 עם תשעה הפסדים רצופים, ההתחלה הגרועה ביותר לעונה בתולדות ה-MLS.
טורונטו ניצחה במשחקה העשירי 1–0 מול פילדלפיה ב-26 במאי 2012, אך זה לא הספיק כדי להציל את עבודתו של וינטר, שכן המועדון הודיע ב-7 ביוני 2012 שהוא יוחלף על ידי מנהל פיתוח השחקנים, פול מרינר.
ב-6 בספטמבר 2022 הוכרז וינטר כמאמן הזמני של סורינאם.
וינטר ירש את סטנלי מנזו, שעמד בראש הצוות במשך שבעה חודשים לפני שעזב לעבוד בבייג'ינג גואן.
ארון קריקסטיין הוא טניסאי עבר יהודי-אמריקאי, ששיחק כמקצוען בסבב ה-ATP מ-1983 ועד 1996. נחשב לאחד מהטניסאים היהודים הגדולים בכל הזמנים.
בשיאו דורג במקום השישי בסבב ה-ATP.
קריקסטיין מחזיק עד היום בשני שיאים עולמיים בסבב ה-ATP – הזוכה הצעיר ביותר בטורניר ATP (שיא שקבע בטורניר רמת השרון) והטניסאי הצעיר ביותר שדורג בעשיריה הראשונה בדירוג ה-ATP.
היה מוכר בסבב ה-ATP כשחקן בעל כושר גופני וסיבולת מעולים שסייעו לו רבות במשחקים ארוכים, וזאת אף על פי שנאלץ להתגבר על סדרת פציעות בשלב קריטי בקריירה שלו.
קריקסטיין החל לשחק טניס בגיל 6. הוא התבלט בטורנירים של בתי ספר בארצות הברית, וכבר בגיל 16 זכה באליפות ארצות הברית עד גיל 18 כאשר הוא גובר על שחקנים מבוגרים ממנו.
מיד לאחר מכן הפך למקצוען.
טורניר ה-ATP הראשון שבו זכה קריקסטיין היה טורניר ריקליס-אייזנברג ברמת השרון כאשר גבר בגמר שנערך ב-15 באוקטובר 1983 על כריסטוף זיפף מגרמניה.
בכך הפך קריקסטיין לזוכה הצעיר ביותר בטורניר ATP בגיל 16 ו-74 ימים – שיא בו הוא מחזיק עד היום.
הוא הגן על תוארו ב-1984 כשגבר בגמר על שחר פרקיס.
ב-13 באוגוסט 1984, כאשר היה בן 17 ו-9 ימים בלבד, נכנס קריקסטיין לראשונה לעשיריה הראשונה בדירוג ה-ATP, כשדורג במקום התשיעי בעולם.
בכך קבע שיא נוסף בסבב ה-ATP כטניסאי הצעיר ביותר שדורג בעשיריה הראשונה בעולם.
גם בשיא הזה הוא מחזיק עד היום.
באמצע שנות ה-80, כאשר היה בשלב של נסיקה בקריירה המקצוענית שלו, סבל קריקסטיין מסדרה ארוכה של פציעות שעיכבו את התקדמותו ודירדרו את דירוגו.
בין השאר נפגעו בפרק זמן קצר כפות רגליו, ברכיו ומפרקי ידיו, ובנוסף נדרס על ידי מונית בניו יורק ב-1987.
למרות כל זאת, חזר קריקסטיין לצמרת הגבוהה של הסבב ונודע כ"איש ברזל" בעל סבולת עילאית.
הוא חזר 10 פעמים מפיגור 2:0 במערכות כדי לנצח ב-5 מערכות (שיא ATP נוסף, בו הוא מחזיק במשותף עם בוריס בקר, רוג'ר פדרר ואנדי מארי), ובסך הכל ניצח ב-27 מתוך 35 משחקים בקריירה שלו שנמשכו 5 מערכות.
סגנון המשחק שלו התבסס על מהלכים ארוכים ומכות מדויקות מהקו האחורי.
הישגיו הגדולים ביותר בטורנירי גראנד סלאם היו חצאי הגמר באליפות ארצות הברית הפתוחה ב-1989 ובאליפות אוסטרליה הפתוחה ב-1995.
קריקסטיין שיחק בנבחרת גביע דייוויס של ארצות הברית בין השנים 1985 ו-1987, וכמו כן שיחק בנבחרת ב-1990 שם סייע לנבחרתו לעלות לחצי הגמר עם שני ניצחונות ביחידים על שחקני נבחרת צ'כוסלובקיה.
ארצות הברית המשיכה וזכתה בגביע דייוויס, ללא קריקסטיין.
ארון קבורת אלכסנדר הוא ארון קבורה מאבן המעוטר בגילופי תבליט של אלכסנדר מוקדון.
הוא נוצר בסוף המאה ה-4 לפנה"ס.
העבודה נשתמרה להפליא ונמצאת, נכון ל-2016, ב.
ארון קבורת אלכסנדר הוא אחד מארבעה ארונות קבורה מגולפים שנמצאו, בשני זוגות, בחפירות שנערכו על ידי אוסמאן המדי ביי בשנת 1887 בנקרופוליס שליד צידון שבלבנון.
תחילה סברו שזהו ארון הקבורה של אבדלונימוס, מלך צידון שמונה על ידי אלכסנדר מיד לאחר קרב איסוס, בשנת 333 לפנה"ס, ומת בשנת 311 לפנה"ס.
קרל שפולד הראה בצורה משכנעת שהארון נוצר עוד לפני מותו של אבדלונימוס, בסגנון קלאסי שלא הושפע מעבודותיו של הפסל ליסיפוס.
חוקרים אחדים מאמינים עתה כי הארון נוצר עבור מזאוס - מושל בבל באימפריה הפרסית, שנכנע לאלכסנדר אחרי קרב גאוגמלה בשנת 331 לפנה"ס, נשאר בתפקידו, ומת בשנת 328 לפנה"ס.
הארון עשוי משיש לבן, בסגנון מקדש יווני.
הגילופים באחד הצדדים מתארים את אלכסנדר, רכוב על סוסו בוקפאלוס, נלחם בפרסים בקרב איסוס.
פולקמאר פון גרייב טען כי יש להשוות את הארון לפסיפס אלכסנדר שהתגלה בפומפיי.
לדעתו, האיקונוגרפיה של שניהם נובעת ממקור משותף.
הצד השני של הארון מציג את אלכסנדר צד אריות עם מקדונים ופרסים.
ארון קייל טבייט הוא שחקן קולנוע, טלוויזיה ותיאטרון אמריקאי.
זוכה פרס טוני לשחקן הטוב ביותר לשנת 2020 על הופעתו במחזמר "מולן רוז'".
התפרסם בזכות תפקידיו בסרט "יללה" ובסדרה "אחת שיודעת".
טבייט נולד בעיר מידלטאון שבניו יורק להוריו פוזי וסטנלי טבייט, ויש לו אח אחד צעיר ממנו.
שם המשפחה שלו הוא שם נורווגי.
הוא סיים את לימודיו בתיכון מידלטאון בשנת 2011, שם היה פעיל בתיאטרון ובספורט.
הוא שיחק גולף, כדורגל וכדורסל ובמקביל הופיע בכל אחת מארבע ההופעות שהפיק תיאטרון בית הספר.
טבייט דחה הצעות מבתי ספר לעסקים כדי ללמוד ביצועים קוליים ב"מכללת איתקה", החלטה שהוריו עודדו אותו לקבל.
בשנת 2006 הופיע טבייט במחזמר המצליח "היירספריי" בתפקיד הנער לינק לארקין.
ב-2007 שיחק לראשונה בסרט, "עיר רפאים" בתפקיד קטן.
ב-2008 שיחק במחזמר "מרשעת" בתור הנסיך פיירו.
ב-2009 התפרסם בסדרה "אחת שיודעת" בתפקיד טריפ ואן דר בילט, בן דודו של הסטודנט נייט ארצ'יבלד (צ'ייס קרופורד) והשתתף במחזמר "כמעט נורמלי".
ב-2010 שיחק בדרמה העצמאית "יללה" בתפקיד המשורר פיטר אורלובסקי, שותפו לחיים של אלן גינסברג (ג'יימס פרנקו).
ב-2011 שיחק בתפקיד הנוכל פרנק ויליאם אביגנייל במחזמר "תפוס אותי אם תוכל".
ב-2012 גילם את אנז'ולרא בעיבוד הקולנועי למחזמר "עלובי החיים".
הוא כיכב בסדרת הטלוויזיה "גרייסלנד" בתפקיד סוכן ה-FBI מייק וורן.
החל מספטמבר 2019 משחק בתפקיד הראשי במחזמר מולן רוז' בברודוויי בתפקיד האמן כריסטיאן.
על תפקידו בהפקה זכה בפרס טוני.
בשנת 2025 יככב בתפקיד פרדי טראמפר לצד ליאה מישל וניקולס כריסטופר בהפקה מחודשת של המחזמר "Chess".
אחת שיודעת – טריפ ואן דר בילט (2009)
תפוס אותי אם תוכל: המחזמר
ארון פול סטרטוונט הוא שחקן אמריקאי זוכה שלושה פרסי אמי על תפקידו כדמות ג'סי פינקמן בסדרת דרמת הפשע "שובר שורות", אותה גם גילם בסרט ההמשך העלילתי "אל קמינו: שובר שורות - הסרט".
ארון פול סטרטוונט נולד בעיר אמט, איידהו שבארצות הברית.
בנם של דרלה (לבית היינס) ורוברט סטרטוונט, כומר בפטיסטי.
הוא הצעיר מבין חמישה ילדים.
לאחר שסיים את לימודיו בתיכון נסע עם אימו עד ללוס אנג'לס.
הוא עבד כסדרן בקולנוע בסרטי יוניברסל בהוליווד.
ב-1996, נרשם פול לתחרות דוגמנות של חברת "IMTA".
הוא הגיע למקום השני והוחתם על ידי סוכן.
בשנת 1999, הופיע לראשונה בטלוויזיה כשחקן אורח בסדרות "בוורלי הילס 90210", "מלרוז פלייס", "מפגשים מהסוג האישי" וב-2000, הופיע לראשונה בקולנוע כשחקן משנה בקומדיה הרומנטית "כל מה שצריך" בכיכובו של ג'יימס פרנקו.
באותה שנה הוא דיבב את דמותו של צ'אק בסרט "הצילו!
בשנת 2001, שיחק בסרט "קיי-פקס" לצידו של קווין ספייסי.
בשנת 2002, הופיע בקליפ של להקת קורן לשיר "Thoughtless", והתארח בסדרות "NYPD Blue", "המשפט של איימי" ו-"CSI".
בשנת 2005, התארח בסדרות "ורוניקה מארס", "ג'ואן מארקדיה" ו"מחשבות פליליות".
ב-2006, שיחק בסרט "משימה בלתי אפשרית 3" לצד טום קרוז, והתארח בסדרות "הלוחשת לרוחות" ו"בונז".
בשנת 2007, פרץ לתודעה בפעם הראשונה בסדרת הדרמה "אהבה גדולה" בתפקיד סקוט קוויטמן.
החל משנת 2008 הופיע בסדרה שובר שורות בתפקיד מוביל במשך 5 עונותיה, בתפקיד ג'סי פינקמן שותפו של וולטר ווייט (בריאן קראנסטון) לעסקי הסמים וזכה בשלושה פרסי אמי (מתוך חמש מועמדויות) לשחקן המשנה הטוב ביותר בסדרת דרמה ובפרס סאטורן, ואף קיבל מועמדות לפרס גלובוס הזהב הנחשב.
פול זכה להערכה רבה ממעריצים וממבקרים על תפקידו בחמש עונות של סדרת הדרמה "שובר שורות".
ע"פ התסריט המקורי של יוצר הסדרה וינס גיליגאן דמותו של פול הייתה אמורה למות בעונה הראשונה, אך לאחר שראה את הכימיה שנוצרה בינו ובין בריאן קראנסטון הוא החליט לשנות את התסריט ולהמשיך את העלילה של ג'סי פינקמן.
ב-2009 הופיע פול בסרט האימה "הבית האחרון משמאל" בתפקיד משני.
בשנת 2012, כיכב בסרט הדרמה "מרוסקת" לצד מרי אליזבת' וינסטד.
ב-2013 התארח בסדרה משפחת סימפסון ודיבב את דמותו של ג'סי פינקמן מ"שובר שורות".
החל מ-2014, פול מפיק ומדבב בסדרה "בוג'ק הורסמן".
בנוסף באותה שנה, כיכב בסרטים "הצורך במהירות", "ארוכה הדרך למטה" ו"אקסודוס: אלים ומלכים".
בשנת 2016 החל לשחק בתפקיד ראשי בסדרת הדרמה "הדרך", אשר שודרה בשירות הסטרימינג "הולו" במשך 3 עונות בשנים 2016–2018. בשנת 2019 שיחק בסדרת הטלוויזיה "לומר את האמת" ברשת אפל TV פלוס, לצידן של אוקטביה ספנסר וליזי קפלן.
ב-2020 לוהק לעונה השלישית של סדרת הטלוויזיה "וסטוורלד" ב-HBO כקיילב.
בפברואר 2025 הצטרף לצוות השחקנים בסרט "Bear Country" ויגלם את ג'ף, מורה בקולג' קהילתי שמסתבך בעל כורחו במזימת שוד של שוטר מושחת.
בשנת 2010 החל לצאת עם השחקנית והבמאית לורן פרסקיאן.
בערב השנה החדש של 2012 הם התארסו, ונישאו ב-26 במאי 2013. בתם הראשונה, נולדה בפברואר 2018. באפריל 2022 נולד להם ילד שני.
ב-2013, עזר פול לגייס 1.8 מיליון דולר למען הארגון ללא כוונת רווח שהקימה אשתו, "Kind Campaign" הנאבקת בבריונות.
גם מפיק בפועל2016–2018הדרך (אנ')אדי לייןתפקיד ראשי; (3 עונות); 36 פרקים
גם מפיק2017, 2023מראה שחורהגיימר691/קליף סטנפילדפרקים: "USS Callister", "Beyond the Sea"2019 - 2020למען האמת (אנ')וורן קייבתפקיד ראשי (עונה 1); 8 פרקים2020וסטוורלדקיילב ניקולסתפקיד ראשי; 13 פרקים2022סמוך על סולג'סי פינקמןתפקיד אורח; 2 פרקים2025בלתי מנוצחסקוט דובאל / פאוורפלקסדיבוב: 2 פרקים
ארון צ'ארלס רוג'רס (Aaron Charles Rodgers; נולד ב-2 בדצמבר 1983) הוא שחקן פוטבול אמריקני המשחק בתפקיד קוורטרבק בקבוצת פיטסבורג סטילרס מליגת ה-NFL.
רוג'רס נבחר בסיבוב הראשון (בחירה 24) בדראפט ה-NFL לשנת 2005 מאוניברסיטת קליפורניה בברקלי על ידי הגרין ביי פאקרס.
במשך שלוש שנותיו הראשונות בקבוצה היה המחליף של ברט פארב, עד שקיבל את תפקיד הקוורטרבק הפותח בעונת 2008. הוא הוביל את קבוצתו לזכייה בסופרבול 2010 ונבחר ל-MVP של משחק.
רוג'רס נולד בצ'יקו באט קאונטי שבקליפורניה.
הוריו הם דרלה ואדווארד רוג'רס.
אביו היה שחקן פוטבול באוניברסיטת המדינה של קליפורניה בשנים 1973–1976. משפחתו של רוג'רס עברה לעיר אוקיה, קליפורניה, ובהמשך עברה לאורגון, שם שיחק רוג'רס בייסבול.
בשנת 1997 חזרה משפחתו של רוג'רס לצ'יקו, בה למד רוג'רס בתיכון פלסנט ואלי סקול; בתיכון זכה להצלחה במשחקי הפוטבול, מסר במשך שנתיים ל-4421 יארדים, ורשם משחק שיא בו מסר ל-6 טאצ'דאונים ו-440 יארדים.
לאחר לימודיו בתיכון, ולמרות סטטיסטיקת המשחקים המוצלחת שלו, הוא לא זכה להתעניינות רבה של קולג'ים בסביבה.
הוא התקבל למכללה הקהילתית "באט" הסמוכה לעיר הולדתו, ובשנה בה שיחק זרק 26 טאצ'דאונים והוביל את המכללה לדירוג במקום השני בליגה הארצית של המכללות.
בעקבות זאת עורר את התעניינותה של אוניברסיטת קליפורניה בברקלי, זכה למלגה, ושיחק בה בשנים 2002–2004.
ב-2003, במשחק החמישי של האוניברסיטה, נבחר רוג'רס לקוורטרבק הפותח, והוביל את הקבוצה לניצחון על אוניברסיטת אילינוי.
במשחקו השני כפותח הוביל את קבוצתו ל-7–21 במחצית המשחק לפני שנפצע והוחלף; מכללתו ניצחה בהארכה ורוג'רס נבחר כשחקן המצטיין של המשחק.
בסיום אותה שנה השווה רוג'רס את שיא מכללתו שמסר ב-5 משחקים רצופים ל-300 יארד, וכן הגיע לאחוזי חטיפות הכדור הכי נמוכים לקבוצתו, 1.43%.
את העונה סיים עם מאזן ניצחונות של 7–3.
ב-2004 הוביל את מכללתו למאזן 10–1; ההפסד היחיד היה מול אוניברסיטת דרום קליפורניה שדורגה ראשונה במדינה, במשחק בו רשם רוג'רס 26 מסירות רצופות וקבע שיא חדש של מכללתו.
לאחר סיום העונה, החליט רוג'רס להשתתף בדראפט 2005.
בדראפט 2005 נבחר רוג'רס במקום ה-24 על ידי קבוצת גרין ביי פאקרס.
באוגוסט 2005 חתם על חוזה בשווי 7.7 מיליון דולר לחמש שנים.
בעונה הראשונה שלו בקבוצה שימש כמחליף של ברט פארב.
את משחקו הראשון שיחק בטרום העונה, נגד סן דייגו צ'רג'רס.
במשחקו הראשון ב-NFL השלים שתי מסירות מתוך 7 והופל פעמיים.
כן השלים טאצ'דאון ראשון בטרום העונה, נגד קבוצת טנסי טייטאנס.
אחרי העונה פוטר המאמן הראשי מייק שרמן פוטר והוחלף בידי המאמן הראשי מייק מקארת'י.
רוג'רס נלקח כפרויקט אישי של מקארת'י שלימד אותו 6 שעות בשבוע מחוץ לאימונים שעזר לו בטכניקת אחיזת הכדור, ראיית המשחק ומשחק הריצה שלו.
רוג'רס ראה מעט מאוד זמן בעונת 2006 אבל נכנס כמחליף ב-2 באוקטובר מכיוון שפארב נפצע.
רוג'רס השלים 2 מ-3 המסירות שלו ל-13 יארד.
רוג'רס גם השתתף באימוני קיץ עם הקבוצה הראשונה של הפאקרס.
פארב החליט להישאר לעונה נוספת בפאקרס מה שמנע מרוג'רס להיות הקוורטרבק הפותח בעונת 2007.
רוג'רס נכנס במקום פארב הפצוע ברבע השני מול הדאלאס קאובויס ב-29 בנובמבר 2007 רוג'רס השלים 18 מסירות ל-201 יארד ובלי חטיפות כדור.
והוא גם זרק את הטאצ'דאון הראשון שלו והופל שלוש פעמיים הוא החזיר את קבוצתו מפיגור של 17 לפיגור של 3 אך הקאובויס ניצחו בסוף 27–37.
ברט פארב הודיע על פרישתו ב-4 במרץ 2008 שפתח את הקוורטרבק הפותח לרוג'רס אך פארב התחרט על פרישתו ורצה לחזור לפאקרס אך הועבר בטרייד לניו יורק ג'טס.
רוג'רס הוכיח שהוא אחד הקוורטרבקים הטובים בליגה, מסר ליותר מ-4,000 יארד, 28 טאצ'דאונים ו-13 חטיפות כדור.
כבר במשחקו השני כקוורטרבק פותח הוא נבחר לשחקן השבוע אחרי שזרק ל-328 יארד ושלושה טאצ'דאונים בניצחון נגד הדטרויט ליונס.
במשך השבוע הרביעי של רוג'רס של 157 מסירות שהושלמו בלי חטיפת כדור הסתיימה כאשר הוא איבד את הכדור לדרייק ברוקס מהטמפה ביי באקנירס.
השיא היה השלישי הכי ארוך בכל הזמנים מאחורי בארט סטאר (294) וברט פארב (163).
רוג'רס ספג פציעה בכתף אבל המשיך לשחק בניצחון על הסיאטל סיהוקס שבועיים אחרי, זה התברר כפציעה ממאמץ.
למרות הצלחתו רוג'רס לא הצליח לנצח ב-7 משחקים צמודים.
ב-31 באוקטובר 2008, רוג'רס חתם על הארכת חוזה בשווי 65 מיליון דולר לשש שנים דרך עונת 2014.
במשחק הראשון של הפאקרס בעונת 2009 רוג'רס רשם את ניצחונו הראשון מקאמבק.
כאשר קבוצתו הייתה בפיגור הוא זרק ל-50 יארד טאצ'דאון של גרג ג'נינגס שנשאר על השעון דקה לשחק בניצחון על השיקגו ברס 21-15.
רוג'רס קיבל את תואר שחקן ההתקפה הטוב ביותר של חודש אוקטובר 2009 כשהוא מסר ל-988 יארד והשלים כ-74.5% ממסירותיו.
אחרי התחלה בינונית של העונה 4-4 בא הפסד מביך לטמפה ביי באקנירס שעדיין לא ניצחו משחק אחד בליגה ואז העניינים התחילו להתחמם כאשר הפאקרס ניצחו בחמישה משחקים ברציפות שבהם הוא זרק ל-1324 יארד 9 טאצ'דאונים ו-2 חטיפות כדור.
רוג'רס והפאקרס ניצחו בשניים משלושה המשחקים הנותרים וסיימו את העונה עם מאזן 5–11, טוב מספיק כדי להבטיח מקום בפלייאוף כמדורגת חמישית.
רוג'רס גם נרשם בספר השיאים כשהוא הקוורטרבק היחיד שזרק ליותר מ-4,000 יארד בשתי עונותיו הראשונות כפותח.
גריין ביי הלכה למשחק בפלייאוף נגד האריזונה קרדינלס שאותם הם הביסו שבוע לפני 33-7. רוג'רס והקוורטרבק של הקרדינלס הביאו הצגה שאחר כך דורגה במקום ה-2 בקרבות של קוורטרבקים.
מסירתו הראשונה של רוג'רס נלקחה בידי דומיניק רוג'רס קרומארטי.
רוג'רס נרגע אחרי הטעות הזאת אך בכל זאת הוא השלים 28 מ-42 מסירותיו ל-423 יארד ו-4 טאצ'דאונים בקאמבק במחצית השנייה.
הוא גם הקוורטרבק שזרק ל-423 יארד הכי גבוה בידי קוורטרבק במשחק פלייאוף.
אך קורט וורנר הקוורטרבק של הקרדינלס התעלל בהגנה של הפאקרס שהשלים 29 מ-33 מסירותיו ל-379 יארד ו-5 טאצ'דאונים.
למרות ניסיונותיו של רוג'רס הפאקרס הפסידו במשחק הזה כשהוא הפיל את הכדור בהארכה ואיבד אותו הכדור הוחזר בידי קרלוס דאנסבי לטאצ'דאון וסיום המשחק בתוצאה 45–51 שזו התוצאה הכי גבוה של משחק פלייאוף ב-NFL.
לאור יכולתו בעונה הסדירה רוג'רס נבחר לפרו בול כקוורטרבק שלישי אחרי ברט פארב ודרו בריס.
למרות זאת אחרי שפארב נפצע ובריס לא היה יכול להשתתף מכיוון שהוא משתתף בסופרבול רוג'רס הפך לקוורטרבק הפותח הוא סיים את המשחק שהוא זורק ל-19 מסירות ומשלים 15 מהם לשני טאצ'דאונים אך קבוצתו הפסידה.
אחרי שרוג'רס הוביל את קבוצתו ל-0–2 ב-2010, הפאקרס הפסידו בשלושת מארבעת המשחקים שלהם כולל שני משחקים, זה אחרי זה, עם הפסד בהארכה.
שני ההפסדים בהארכה הביאו את רוג'רס למאזן 0–5 בהארכות.
בשבוע 14 של העונה רוג'רס סבל מחבטת ראש השנייה שלו בעונה.
מאט פלין נכנס כמחליפו והפאקרס הפסידו 3–7 לדטרויט ליונס.
רוג'רס החמיץ את המשחק של השבוע הבא וקט את שיאו שעמד על 45 משחקים רצופים בהם פתח והשווה את השיא הארוך של הפאקרס בכל הזמנים.
דרך שבוע 7 רוג'רס זרק 9 חטיפות כדור שבכל העונה הקודמת היו לו 7 חטיפות כדור.
רוג'רס התחמם וב-8 השחקים הבאים שלו הוא זרק 16 טאצ'דאונים ורק 2 חטיפות כדור.
לפאקרס נשארו עוד שני משחקים בעונה הסדירה והמאזן שלהם עמד על 6–8 והם היו חייבים לנצח בשני המשחקים הנותרים כדי להעפיל לפלייאוף.
רוג'רס הוביל את קבוצתו לשני הניצחונות נגד הניו יורק ג'איינטס הוא זרק ל-404 יארד השלים 25 מ-37 מסירותיו וזרק ל-4 טאצ'דאונים זה היה משחקו הראשון שזרק ליותר מ-400 יארד ואז ניצחו את השיקגו ברס 10-3.
אף על פי שהפאקרס סיימו עם מאזן 6–10 בכל המשחקים שלהם הם לא הובסו יותר מ-4 נקודות ולא פיגרו יותר מ-7 נקודות כל העונה.
עם מאזן 6–10 הפאקרס נכנסו לפלייאוף מדורגים 6. רוג'רס הוביל את קבוצתו לאחד מריצות הפלייאוף הגדולות ב-NFL.
ב-23 בינואר 2011, התקשה רוג'רס במפגש מול המדורגת 2 בפלייאוף השיקגו ברס אך בסוף הוביל את קבוצתו לניצחון 14–21 כדי לזכות באליפות המערב.
הפאקרס הגיעו לסופרבול שמה פגשו את הפיטסבורג סטילרס שאותם הם ניצחו 25–31 רוג'רס השלים 24 מסירות מ-39 שזרק ל-304 יארד ושלושה טאצ'דאונים בניצחון ונבחר ל-MVP של משחק הסופרבול ולשחקן השנה ב-NFL.
רוג'רס הפך לשחקן השלישי בהיסטוריה שמוסר ליותר מ-1,000 יארד בפלייאוף.
הוא סיים את הפלייאוף עם 1094 יארד 9 טאצ'דאונים 2 חטיפות כדור ו-68.2% מסירות שהושלמו.
רוג'רס הוביל את קבוצתו ב-2011 למאזן 0–13 בהתחלת העונה והשווה את השיא של הניו אורלינס סיינטס מ-2009 של הכי הרבה ניצחונות במשחקים רצופים.
הרבה האמינו שיש לפאקרס הזדמנות להיות הקבוצה ה-5 אי פעם שתסיים את העונה בלי הפסד אך קבוצתם הפסידו לקנזס סיטי צ'יפס 19-14 בשבוע 15 זה סיים את שיאם שעמד על 18 ניצחונות רצופים הכי גבוה בהיסטוריה של ה-NFL.
רוג'רס מסר ל-4,643 יארד 45 טאצ'דאונים ורק 6 חטיפות כדור.
רוג'רס הוביל את הליגה באחוזי מסירות ו-5 במסירות ליארדים.
המספרים זיכו אותו בתואר שחקן ההתקפה הטוב ביותר ב-NFL בחודשים ספטמבר, אוקטובר ונובמבר כמו גם כן כשחקן השבוע ב-NFL (שבוע 4, 5, 6, 7, 9, 13).
בשבוע ה-4 נגד הדנבר ברונקוס רוג'רס הפך לקוורטרבק היחידי שזורק ליותר מ-400 יארד 4 טאצ'דאונים ורץ ל-2 טאצ'דאונים באותו משחק.
הפאקרס סיימו את העונה הסדירה עם מאזן 1–15 רוג'רס שיחק ב-15 מ-16 המשחקים בשבוע ה-17 הפאקרס נתנו לו מנוחה אחרי שהפאקרס כבר העפילו לפלייאוף.
ההתקפה של הפאקרס היו מצוינים כאשר שברו את שיא הנקודות לעונה (560), השיא הנקודות השני הכי גבוה בעונה אחרי קבוצת ניו אינגלנד פטריוטס ב-2007.
למרות מועמדים ברורים לקחת את הסופרבול ומועמדים מספר 1 בפלייאוף, הפאקרס הפסידו לניו יורק ג'איינטס 37-20. תלונות רבות נשמעו על המנוחה שהקבוצה נתנה לרוג'רס ולעוד כמה שחקנים חשובים.
הפאקרס באו חלודים למשחק הזה, הפילו 6 כדורים שהיו אמורים להיתפס ורוג'רס זרק ל-264 יארד 2 טאצ'דאונים וחטיפת כדור אחת.
הפאקרס היו היחידים בהיסטוריה של ה-NFL שסיימו עם מאזן 1–15 ולא ניצחו משחק אחד בפלייאוף.
בתחילת עונת 2012 הפאקרס הפסידו 22–30 לסן פרנסיסקו 49'.
בהפסד הזה רוג'רס הפסיד בהתערבות לקוורטרבק של קבוצת ה-49, אלכס סמית', והיה חייב ללבוש לכל השבוע הבא של האימונים חולצה שלו.
הפאקרס נכנסו לתקופה קשה שבהם הפסידו 2 מתוך ארבעת המשחקים שלהם אחד לסיאטל סיהוקס בשנייה האחרונה והמשחק השני לאינדיאנפוליס קולטס 30-27 אף על פי שהובילו 3–21 במחצית.
בשבוע 6 נגד היוסטון טקסאנס הבלתי מנוצחים רוג'רס השווה שיא NFL כשזרק ל-6 טאצ'דאונים שלושה מהם לג'ורדי נלסון בניצחון 42-24. המשחק הזה הוביל ל-5 משחקים רצופים בהם רוג'רס זרק ל-1,320 יארד 17 טאצ'דאונים ורק 2 חטיפות כדור.
אבל אז הפאקרס הפסידו 10–38 לג'איינטס בהפסד הכי גדול של הקבוצה בשנתיים האחרונות ואז הפאקרס ניצחו בשלושת משחקיהם הבאים כולם נגד קבוצות במחוז שלהם בשבוע 15 רוג'רס זרק ל-291 יארד ו-3 טאצ'דאונים כדי לנצח את השיקגו ברס 21-13 הניצחון הכתיר אותם בפעם השנייה ברציפות כאלופי המחוז שלהם.
במחזור האחרון של העונה הסדירה הפאקרס הפסידו למינסוטה ויקינגס 37-34 אף על פי שרוג'רס השלים 28 מ-40 זריקותיו ל-365 יארד 4 טאצ'דאונים ובלי חטיפות כדור.
זה סיים את רצף הניצחונות שלהם שעמד על 12 מול קבוצות מהמחוז שלהם.
הפאקרס סיימו את העונה במאזן 5–11 הראשונה במחוז שלהם ומדורגת 3 בפלייאוף.
רוג'רס סיים בעונה הזאת 2 במסירות לטאצ'דאונים עם 39 שלישי בהשלמת מסירות 67.2% ושמיני במסירות ליארדים 4,295.
בפלייאוף הפאקרס ניצחו את הוויקינגס בסיבוב הראשון 10–24 בסיבוב השני, אך הובסו בידי הסן פרנסיסקו 49' 45-31.
ב-26 באפריל 2013 הסכים רוג'רס להארכת החוזה לחמש שנים בהם ירוויח כ-110 מיליון דולר הכי גבוה בהיסטוריה של ה-NFL.
הפאקרס התחילו את עונת 2013 נגד הסן פרנסיסקו 49' הקבוצה שניצחה את הפאקרס בפלייאוף של השנה שעברה רוג'רס השלים 21 מ-37 מסירותיו ל-333 יארד שלושה טאצ'דאונים וחטיפת כדור אחד בהפסד 28–34.
בשבוע אחרי רוג'רס קבע שיא קריירה שמסר ל-480 יארד והשווה את השיא של ה-NFL בניצחון 38-20. ה-335 יארד שלו במחצית קבע שיא של המועדון.
בנוסף הוא הפך לקוורטרבק הראשון מאז 1962 שזורק ל-480 יארד 4 טאצ'דאונים ללא חטיפות כדור.
רוג'רס גר נכון לשנת 2013 בדל מר, קליפורניה 20 ק"מ מסן דייגו.
יש לו שני אחים, אחיו הקטן ג'ורדן שיחק כקוורטרבק באוניברסיטת ואנדרבילט ובג'קסונוויל ג'אגוארס.
ארון אשמונעזר השני הוא ארון קבורה בסגנון מצרי שבו נקבר מלך צידון אשמונעזר השני , מלך צידון הפיניקי ובנו של המלך תַּבּנִת, ועליו חקוקה כתובת ארוכה בפיניקית.
חוקרים שונים מתארכים את הארון בין המאות ה־5–3 לפנה"ס.
ארון הקבורה נחשף בשנת 1855 באתר ארכאולוגי ליד צידון ומוצג במוזיאון הלובר.
ארון הקבורה נוצר כנראה במצרים, הוא גולף מאמפיבוליט שמקורו בוואדי חמאמאת (Wadi Hammamat) שבמדבר המזרחי במצרים.
על גבי ארון הקבורה נמצאה כתובת חרותה שקבעה ש"אדון המלכים" (המתייחס למלך פרס בתקופת הממלכה האחמנית) העניק למלכי צידון את השטחים בארץ ישראל של דור ויפו במישור השרון.
הכתובת על גבי ארון הקבורה הייתה הכתובת הראשונה שהתגלתה בשפה הפיניקית מהאזור הידוע בשם פיניקיה.
ארון הקבורה התגלה בנקרופוליס של מַע'ארַת אבלון ("מערת אפולו" בערבית) ב־20 בפברואר 1855 על ידי אֶמֶה פֶּרְטִייה , מזכיר הקונסוליה הצרפתית בביירות.
הנקרופוליס נמצא בגבעה סלעית, ליד שכונת עין אל־חילווה.
ארון הקבורה התגלה בקבר שעומקו 2 מטר.
גודל ארון הקבורה הוא 2.40 מטר אורך ו־1.20 מטר רוחב.
מכסה הארון הוא בדמות המלך, כשראש ארון הקבורה הוא דמוי אדם (אנתרופואיד), בעל זקן עם פנים מחייכות, בעיצוב בסגנון מצרי.
ארון הקבורה היה ללא שלד בתוכו, שנשדד כבר לפני כן.
באתר נאספו שן, חתיכת לסת ועצם אדם.
בין הראש המגולף של ארון הקבורה והגוף, המזכיר בצורתו מומיה מצרית, גולפה מצד לצד שרשרת גדולה, כשמשני צידיה, על הכתפיים, גולף ראש נץ קדוש, כמו שמופיע על גבי חלק מהמומיות המצריות.
סגנון ארונות קבורה זה היה נפוץ בנקרופוליס של רוב הערים הפיניקיות בחוף לבנון, בקפריסין, ובמושבות הפיניקיות במערב הים התיכון.
הם היו יצירות באיכות גבוהה שיוצרו לאליטה החברתית.
רק הכתובת זיהתה את ארון הקבורה כשייך למלך אשמונעזר.
ארון הקבורה נרכש על ידי אונורה תאודוריק ד'אלבר דה לואין , שתרם אותו למוזיאון הלובר.
בעקבות גילוי ארון הקבורה, רכש פרטייה את כל שטח מע'ארת אבלון וסביבתה.
השטח נחפר על ידי משלחת מדעית שנלוותה ב־1860 לחיל המשלוח הצרפתי, שנשלחה על ידי נפוליאון השלישי לסייע למרונים במלחמתם בדרוזים.
על גבי מכסה ארון הקבורה מופיעות 22 שורות של כתובת הידועה בסימון KAI 14. הכתובת נכתבה בשפה הכנענית פיניקית, כתובות באלפבית פיניקי.
הכתובת מציינת את המלך שקבור בתוך ארון הקבורה, ומזהירה אנשים שלא להפריע את מנוחתו.
בנוסף לכתובת הזאת, הופיעה כתובת קצרה יותר, בקצה התיבה החיצוני סביב הראש, הכוללת שש שורות וחלק משורה שביעית.
הכתובת הזאת חוזרת על חלק מהטקסט של 22 השורות, אך היא רשומה באותיות יפות וסימטריות יותר.
שתי הכתובות פוענחו על ידי דה לואין והכומר בארז'ס ומזרחנים נוספים.
השפה שבה משתמשת הכתובת היא פיניקית, שפה כנענית הקרובה לעברית מקראית.
הכתובת מופיעה בצידו הקדמי של ארון הקבורה.
בכתובת המקורית אין רווחים בין המילים.
הכתובת מתוארכת לשנת 451 לפנה"ס שהיא שנת מות אשמונעזר.
תחילת שלטונו הייתה בשנת 465 לפנה"ס, והוא מלך 14 שנים.
על פי הכתובת, העניק המלך הפרסי את דור ואת יפו למלך צידון, בתמורה לעזרה שהצי הצידוני העניק לו.
אנסון רייני סבר שהעזרה המוזכרת בכתובת מתייחסת לסיוע שניתן להם בעקבות המרד במצרים העתיקה כנגד השלטון הפרסי שהתרחש בין השנים 454–456 לפנה"ס.
חשיבות הטרטוריה שנתנה לצידון היא בהיעדר עורף חקלאי לערים הפיניקיות.
הכתובת מדגישה זאת במשפט המופיע בשורה 19: .
על פי כתובת זאת, יפו הייתה שייכת במאה ה־5 לפנה"ס לשטח המוגדר השרון.
הכתובת מציינת בשורות 15–14, שהוא ואמו בנו את מקדש עשתרת ב"צידון אשר על הים" וכן בנו את מקדש אשמון (אשמון היה הפטרון העיר צידון).
הכתובת כוללת מעין קללה המתייחסת לאלה שיפריעו את מנוחת הקבר: .
מתוך הכתובת מקבלים את שושלת בית המלוכה, שמתחילה בכתובת באשמונעזר הראשון, בנו המלך תבנת, אמועשתרת, שהייתה הכהנת הגדולה לאלה עשתרת, ובנם המלך אשמונעזר השני.
ניתן להשלים את השושלת בעזרת כתובות בדעשתרת.
בירח בול (חודש חשוון) בשנת עשר וארבע למלכות המלך אשמנעזר, מלך צידונים
בן המלך תבנת, מלך צידונים, דיבר מלך אשמנעזר, מלך צידונים, לאמר: נגזלתי
בטרם עת, בן ימים מספר, יתום ובן אלמנה, ושוכב אנכי בארון זה ובקבר זה
במקום אשר בניתי, הוא אשר אתה, כל מלך או כל אדם, אל יפתח את המשכב הזה ו
אל יבקש דבר (מנים), שדבר לא בא בפנים, ואל יישא
את משכבי למקום אחר, ממקום משכבי זה למשכב שני.
אם אנשים ידברו, אל תשמע.
כל מי שהוא כל מלך
וכל אדם אשר יפתח מקום משכב זה, אם אשר יישא את משכבי שבו אני נם, או יעמיס אותי
ממשכבי זה, אל יכן (לא יהיה) להם משכב את (עם) הרפאים, ואל ייקברו בקבר ואל יכוננו להם בן וזרע (לא יהיה להם בן וזרע)
ויסגירום האלים הקדושים בידי מלך אדיר אשר ימשול בהם, כדי
להשמיד את המלכים ואדם, הוא אשר יפתח את משכב זה או אשר יישא אותו
ארון זה, וגם זרע המלכים, או אדם מת.
אל יכונן להם שורש למטה, ו
פרי למעלה, ותואר בחיים תחת השמש.
כי אנכי נגזלתי לפני עתי, בן
ימים מספר, יתום ובן אלמנה אנוכי, כי אנוכי אשמנעזר מלך צידונים, בן
המלך תבנת, מלך צידונים, בן בן המלך אשמנעזר, מלך צידונים, ואמי אמעשתרת
כהנת עשתרת, רבתינו המלכה, בת המלך אשמנעזר מלך צידונים.
האלים ואת [בית עשתר]ת בצידון ארץ הים.
אשר בנינו בית לאשמון [ש]ר קודש בעין־ידלל בהר.
והושבנו אותו בשמים־אדירים, ואנחנו אשר בנינו בתים
לאלי הצידונים, בצידון ארץ הים.
בית לבעל־צידון ובית לעשתרת שם־בעל.
ועוד נתן לנו אדון המלכים
את דאר ויפו, ארצות הדגן האדירות אשר בשדה שרון, לפי מידת העצומות אשר פעלתי (וגמל לי בכך על מעשי החשובים).
על גבולות הארץ, לכוננם לצידונים לעול[ם].
אתה מזרע מלכות או כל אדם אל יפתח אותו
ואל יגלה אותי, ואל יעמיסני ממשכב זה, ואל ישא את ארון משכבי, למה יסגירום
האלים הקדושים האלה ינטשו אותם ואת זרע מלכותם ואת האדם המת וזרעם לעולם
ארון קבורת תבנת הוא ארון הקבורה של המלך הפיניקי תַּבּנִת מצידון, אביו של המלך אשמונעזר השני.
על גבי ארון הקבורה חרותות שתי כתובות שאינן קשורות אחת לשנייה, האחת בכתב חרטומים, והשנייה באלפבית פיניקי.
ארון הקבורה נוצר בתחילת המאה ה-5 לפנה"ס (או ה-4 לפנה"ס).
הוא נחפר בשנת 1887 על ידי הארכאולוג העות'מאני אוסמאן המדי ביי בנקרופוליס של אייאה ליד צידון ביחד עם סרקופג אלכסנדר וארונות קבורה נוספים.
בתוך ארון הקבורה נמצא גופו החנוט של המלך בתוך נוזל החניטה, במצב שימור מושלם.
ארון הקבורה והשלד מוצגים אחד ליד השני והם חלק מאוסף המוזיאונים לארכאולוגיה של איסטנבול.
את השם תַּבּנִת אפשר לפרש תבנית, תמנית כלומר תמונה.
ויליאם פוקסוול אולברייט העלה השערה שמשמעות השם הוא "זוהר אלוהי", על פי הביטוי האכדי melammu.
על פי הכתובת שהופיעה על ארון קבורת בנו אשמונעזר השני מקבלים את שושלת בית המלוכה: אשמונעזר הראשון, בנו המלך תבנת, אמעשתרת אשתו, שהייתה הכוהנת הגדולה לאלה עשתרת, ובנם המלך אשמונעזר השני.
תבנת גם היה דודו של המלך בדעשתרת, שמלך אחרי אשמנעזר השני.
הקברים ליד צידון התגלו במרץ 1887 על ידי הכומר האמריקאי והמסיונר הפרסביטריאני ויליאם קינג אדי (William King Eddy), שחי עם משפחתו בצידון.
הוא ביקר במערת קברים כ־10 מטר מתחת פני האדמה.
הוא מדד ותיאר את כל ארונות הקבורה שמצא שם משיש לבן ושחור.
הדוח נשלח אל המזרחן הבריטי ויליאם רייט בלונדון.
הוא מצידו שלח מכתב לעיתון הבריטי הטיימס שבו סיפר על הגילוי של אדי תוך שהוא מבקש מהמוזיאון הבריטי לנקוט מיידית בצעדים להבטיח שהאוצר לא ייפול לידי "הוונדלים הטורקים".
מכתב זה שהופיע בטיימס הסב את תשומת לבו של האמדי ביי, האוצר החדש של המוזיאונים לארכאולוגיה של איסטנבול, האמדי ביי ארגן מיידית שמירה משטרתית סביב המערה, שלא אפשרה לאיש להיכנס אליה עד להגעתו.
הוא הגיע לצידון ב־29 באפריל וארגן חפירה מיידית מלאה של ארונות הקבורה, והעברתם לאיסטנבול.
הוא סיפר לאחר מכן שהמכתב הביא אותו להחלטה: "להראות להם שוונדלים טורקים כן יכולים".
בעת החפירה, פתחו הפועלים את ארון קבורה תבנת ומצאו את גופתו החנוטה במצב שימור טוב, צפה בתוך נוזלי החניטה.
בעת הגילוי, האמדי ביי אכל ארוחת צהריים.
הפועלים שפכו את נוזל החניטה לאדמה וכך לא התאפשר לחקור את סוד הנוזלים ולא לשמר את הגופה.
האמדי ביי ציין בכתביו ב־1892, שהוא הצליח לשמור כמות קטנה של הנוזלים שנשארו בתחתית ארון הקבורה.
ארון הקבורה מזכיר בצורתו מומיה מצרית כשראש ארון הקבורה הוא דמוי אדם (אנתרופואיד), בעל זקן עם פנים מחייכות, בעיצוב בסגנון מצרי.
הכתובת ידועה בסימון KAI 13, וכתובה בפיניקית, שדומה מאוד לעברית.
הכתובת בכתב החרטומים מראה, שארון הקבורה היה מיועד במקורו למצביא מצרי בשם פן־פתח.
+תוכן הכתובתבאותיות פיניקיתתעתיק לכתב מרובע
העתק אותיות הכתובת עם ניקוד וביאורים לקריאה בעברית:אָנֹכִ תבנת כֹּהֵן עַשְׁתּרת מלך צִדֹנִם בֵּן אֶשְׁמֻנעֶזֶר כהן עשתרת מלך צדנם שֹׁכֵב באָרֹן זֶ.
בִּלְתִּ אנכ שכב בארן ז אל אל תפתח עלתי ואל תרגזנ כ תֹּעֲבַת עשתרת הדבר הֻא ואִם פתח תפתח עלתי ורגז תרגזנ אַל יִכֹּן לך זרע בחים תחת שמש ומשכב את רְפָאִם.
נחום סלושץ פירש את הכתובת כך:
ארונות הקבורה של תבנת ואשמונעזר השני בנו, דומים בסגנונם לארונות הקבורה שהיו מקובלים במצרים בימי השושלת ה־26 של מלכי מצרים, שבירתם הייתה העיר סאיס, למשל ארון הקבורה של פסמתיך השני והורחבית מסקארה שנמצא במוזיאון המטרופוליטן לאמנות.
דמיון זה הביא את החוקרים להשערה, שארונות הקבורה האלה נוצרו בתקופה זאת.
ייתכן ששני ארונות הקבורה נרכשו על ידי הצידונים, לאחר השתתפותם בקרב פלוסיום שהתרחש בשנת 525 לפנה"ס, בין כנבוזי השני ופסמתיך השלישי ממצרים.
ארון ויליאם יוז הוא כדורגלן עבר צפון אירי ששיחק בעמדת הבלם ולעיתים כמגן.
יוז התחיל את הקריירה שלו בניוקאסל יונייטד.
ב-26 בנובמבר 1997 הוא ערך את הופעת הבכורה שלו בקבוצה הבוגרת בהפסד 1-0 נגד ברצלונה במסגרת ליגת האלופות.
ב-10 בינואר 1998 ערך את הופעת הבכורה שלו בפרמייר ליג נגד שפילד ונסדיי.
בעונת ביסס את מעמדו בהרכב הקבוצה.
ב-19 בספטמבר 1999 הבקיע את שער הבכורה שלו במועדון בניצחון 0-8 נגד אותה שפילד ונסדיי נגדה גם ערך את הופעת הבכורה שלו בליגה.
ב-25 ביולי 2001 הבקיע את שער הניצחון נגד מינכן 1860 שהביא לקבוצתו העפלה לגמר גביע האינטרטוטו.
ב-20 במאי 2005 יוז נמכר לאסטון וילה תמורת מיליון פאונד והוא חתם על חוזה ל-3 שנים.
ב-13 באוגוסט 2005 ערך את הופעת הבכורה שלו בווילה במשחק נגד בולטון ונדררס.
לאחר עזיבתו של בריאן מקברייד ופציעתו של דני מרפי, מונה לקפטן הקבוצה.
ב-4 בדצמבר 2009 יוז חתם על חוזה חדש עד קיץ .
בסיום אותה העונה הגיע עם פולהאם לגמר הליגה האירופית, שם נוצחה 2-1 בהארכה על ידי אתלטיקו מדריד.
ב-26 בדצמבר 2010 הבקיע את שער הבכורה שלו בפולהאם בהפסד 3-1 לוסטהאם יונייטד.
ב-14 בספטמבר 2012 האריך את חוזהו במועדון עד ינואר .
ב-31 בינואר 2014, יוז חתם בקווינס פארק ריינג'רס עד לסיום העונה אליה הגיע בהעברה חופשית.
ב-10 בפברואר ערך את הופעת הבכורה שלו בק.פ.ר.
בסיום העונה העפיל עם ק.פ.ר.
לפרמייר ליג, אך עזב את המועדון לאחר שסיים את חוזהו.
ב-14 ביולי 2014 חתם בברייטון אנד הוב אלביון.
ב-9 באוגוסט ערך את הופעת הבכורה שלו במועדון במשחק הליגה נגד שפילד ונסדיי.
באותה עונה יוז סבל ממכת פציעות שלא אפשרה לו ליצור רצף של דקות משחק.
ב-13 ביולי 2015 חתם במלבורן סיטי מליגת העל האוסטרלית והצטרף לדמיאן דאף ששיחק עמו בפולהאם.
ב-13 בנובמבר 2015 ערך את הופעת הבכורה שלו במועדון בהפסד 3-0 למערב סידני ונדררס.
ב-2 בינואר 2016 יוז הבקיע את השער הראשון שלו בתיקו 2-2 נגד פ.צ.
יוז שוחרר מהמועדון ב-28 באפריל.
ב-28 ביולי 2016 חתם בקרלה בלסטרס מהסופר ליג ההודית.
ב-9 בינואר 2017 יוז חתם בהארטס מליגת העל הסקוטית.
ב-5 במרץ 1998 יוז ערך את הופעת הבכורה שלו עבור נבחרת צפון אירלנד נגד .
ב-17 באפריל 2002 ענד לראשונה את סרט הקפטן של הנבחרת במשחק נגד .
יוז הפך לקפטן הקבוע של הנבחרת משנת עד לפרישתו מהנבחרת בשנת והיה שותף לניצחונות הגדולים של הנבחרת נגד , ו.
ב-10 באוגוסט 2011 הבקיע את שערו היחיד בנבחרת עד כה במשחק נגד במסגרת מוקדמות יורו 2012. בספטמבר הודיע על פרישה מהנבחרת עקב פציעות.
ב-19 בפברואר 2012 יוז החליט לשוב לזירה בינלאומית וכעבור 10 ימים ערך את הופעת הבכורה המחודשת שלו בנבחרת בהפסד 3-0 ל.
ארון מקאנגק (בדנית: Aron fra Kangeq, בגרינלנדית: Aalut Kangermiu; 9 באפריל 1822 – 12 במרץ 1869) היה צייד, צייר והיסטוריון אוראלי אינואיטי גרינלנדי.
ארון מקאנגק נולד בקאנגק , גרינלנד.
הוא היה צייד וב-1850 לאחר שחלה בשחפת החל לצייר ולכתוב.
ארון מקאנגק צייר ציורים בצבעי מים, בעיפרון ותחריטים, בעיקר בנושאי התרבות האינואיטית, ההיסטוריה שלהם והמפגשים האלימים שלהם עם הכובשים מדנמרק.
סיפוריו הפכו לקלסיקה אצל ילדי גרינלנד.
נכתב על יצירותיו כי הן "מתארות בצורה מפורטת מקומות ואירועים בגרינלנד, ומהוות עדות היסטורית להבנת העבר".
89 מ-400 הציורים שלו מוצגים במוזיאון האתנוגרפי באוסלו.
אוסף זה צונזר מתוך האוסף הגדול הנמצא בנוק.
הציורים בעלי אופי דתי, פוליטי ומיני, ועשירים בדימויים שלהם.
ארון אדם פלהאבן היה כדורגלן אנגלי ששיחק בעמדת השוער בקבוצת פורטסמות', בזמן ששיחקה בליגה הראשונה של הפוטבול ליג.
פלהאבן שיחק במחלקת הנוער של סאות'המפטון, ובשנת 1994 עבר למחלקת הנוער של פורסטמות' מהליגה הראשונה של הפוטבול ליג.
ב-17 באוגוסט 1996 הוא ערך את הופעת הבכורה שלו במועדון, כששיחק 59 דקות עד שהורחק בכרטיס צהוב שני בהפסד 3-1 לברדפורד סיטי בליגה.
בשלהי שנות ה-90 זכה פלהאבן לדקות משחק רבות יותר על חשבון אלן נייט הוותיק, והפך לשוער הראשון של הקבוצה.
בסך הכל ערך פלהאבן 105 הופעות במועדון.
במהלך הקריירה סבל פלהאבן משתי התעלפויות במהלך משחק: בפעם הראשונה בשל וירוס, ובפעם השנייה בשל ירידה בלחץ הדם.
ב-5 באוגוסט 2001 נהרג פלהאבן בתאונת דרכים בבורנמות'.
הוא נהרג כתוצאה משבר בגולגולת, שנגרם לאחר שאיבד שליטה על רכב ה-BMW בשל רמת אלכוהול בדם גבוהה פי 3 מרמת האלכוהול המותרת.
לאחר מותו, הוחלט בסאות'המפטון ובפורטסמות' כי אף שחקן לא ילבש בעונת את חולצה מספר 1, ששימשה את פלהאבן, כאות כבוד.
אחיו הצעיר של פלהאבן, דריל, שיחק גם הוא כשוער, ואף היה בסגל פורטסמות' בעונת , אך לא שיחק במדיה.
לדריל בן בשם ארון, לזכר אחיו.
ארון מרטון (בהונגרית: Márton Áron; 28 באוגוסט 1896 – 29 בספטמבר 1980), היה בישוף של הכנסייה הקתולית בטרנסילבניה במהלך מלחמת העולם השנייה ובתקופת המשטר הקומוניסטי ברומניה, וחסיד אומות העולם.
מרטון היה בן למשפחת איכרים מקבוצת הסקלרים ההונגרים מטרנסילבניה, אז בממלכת הונגריה (היום ברומניה).
הוא סיים את לימודיו בבית ספר תיכון בשנת 1915, וגויס לצבא האוסטרו הונגרי.
הוא היה מעורב בקרבות מלחמת העולם הראשונה בזירות שונות ונפצע מספר פעמים.
לאחר המלחמה עבד בתור חקלאי ועובד מתכת במפעל בבראשוב.
ב-1920 החל מרטון בלימודי תאולוגיה באלבה יוליה.
לאחר מכן הפך לכומר ולאחר מכן - מורה לתאולוגיה ביישובים שונים בטרנסילבניה.
משנות השלושים היה בתפקידים שונים בבישופות אלבה יוליה והכומר של אוניברסיטת קלוז'.
בשנת 1938 מונה הגמון של אלבה יוליה על ידי האפיפיור פיוס האחד-עשר.
מרטון היה אחד האינטלקטואלים הראשונים שקרא בגלוי - כבר ב-1938 - נגד ההכנות למלחמת העולם השנייה.
הוא נשאר בדרום טרנסילבניה, אשר נותר חלק מרומניה אחרי תכתיב וינה.
בנאום שנשא בכנסיית סנט מיכאל, במהלך ביקור בקלוז'-נאפוקה במאי 1944, גינה את גירוש יהודי רומניה והונגריה .
לאחר מספר ימים כתב מכתבים לממשלה ההונגרית, למשטרה ולרשויות אחרות, בבקשה לאסור על הגירוש.
על פעילותו במהלך תקופה זו, הוענק לו ב-1999, לאחר מותו, התואר "חסיד אומות העולם" על ידי יד ושם.
בשנת 1945, לאחר מותו של החשמן יוסטיניאן סרדי , האפיפיור פיוס השנים עשר ביקש להפוך את מרטון לקרדינל הבא של הונגריה, אבל המפלגה הקומוניסטית ההונגרית התנגדה לו ויוז'ף מינדסנטי נבחר לתפקיד.
מרטון נשאר במולדתו טרנסילבניה והמשיך להיות טוען נמרץ למען חופש הדת וזכויות האדם.
בפעולותיו אלה הצטייר כאויב המפלגה הקומוניסטית של רומניה וכאויבו של המשטר הדיקטטורי שהוקם בשלהי 1947. הוא נעצר ביוני 1948 ונידון למאסר עולם; חמש שנים מאוחר יותר, עם שינוי האקלים הפוליטי ברומניה, תנאי מאסרו הפכו נסבלים יותר.
הוא הועבר לווילה בפרבר של בוקרשט וקיבל בחזרה את ספר התפילה שלו, אבל נאסר עליו ליצור קשר עם העולם החיצון.
מרטון ביקר באזור הבישופות והתקבל על ידי קהל נלהב.
הרשויות הובכו והוא הוגבל למעצר בית.
נאסר עליו לעזוב את בניין הבישופות 11 שנה, ורק ב־1967 שוחרר, בעקבות משא ומתן שערך החשמן האוסטרי פרנץ קוניג Franz König בבוקרשט.
לאחר מכן נזהר מרטון מהטרדות אפשריות על ידי הרשויות ולווה על ידי קבוצות של סקלרים מתנדבים בכל המסעות שערך בתפקידי כמורה.
ארון יוהנסון הוא כדורגלן אמריקאי ממוצא איסלנדי המשחק בעמדת החלוץ בקבוצת וואלור מליגת העל האיסלנדית.
שיחק בעבר בנבחרת ארצות הברית.
יוהנסון נולד בארצות הברית לזוג הורים ממוצא איסלנדי ששהו במדינה כסטודנטים.
בגיל 3 חזר עם הוריו לחיות באיסלנד.
כילד החל לשחק בקבוצת הילדים של פיולניר ברייקיאוויק, בירת איסלנד.
בשנת 2005 עבר לשחק בקבוצת פרייד'פליק לעונה אחת, בסיומה שב לקבוצתו הקודמת.
בשנים 2007-2008 שיחק באקדמיית IMG בברנדטון, פלורידה.
בעונת 2008 ערך את הופעת הבכורה שלו בקבוצה הבוגרת של פיולניר במסגרת ליגת העל האיסלנדית.
במשך שתי העונות ששיחק בקבוצה שותף ב-37 משחקים.
בעונתו הראשונה הבקיע שער אחד ובעונתו השנייה בקבוצה הבקיע עוד 12 שערים וסיים את העונה כמלך השערים.
באוגוסט 2010 עבר לשחק בקבוצת אורהוס הדנית והיה שותף להעפלתה של הקבוצה לסופרליגה הדנית, הליגה הבכירה.
ב-7 בנובמבר 2011, לאחר 15 שערים בהם לא הבקיע, כבש את שער הבכורה שלו בליגה.
ב-27 באוגוסט 2012 הבקיע שלושער בתוך פחות מ-4 דקות, השלושער המהיר ביותר בתולדות הליגה הדנית.
בהמשך המשחק הבקיע שער נוסף בניצחון 1-4 על הורסנס.
בינואר 2013 חתם בקבוצת אלקמאר.
במהלך שתי העונות בהן שיחק בקבוצה הבקיע 29 שערים ב-58 משחקים בהם שותף.
באוגוסט 2015 חתם על חוזה ל-4 עונות בקבוצת ורדר ברמן תמורת 5 מיליון אירו.
הוא ערך את הופעת הבכורה בליגה, כשעלה כמחליף במשחק מול קבוצת שאלקה.
במהלך חודש אוקטובר הודיעה הקבוצה כי יוהנסון יעדר מספר שבועות עקב גירוי עצב הירך הימנית שלו, פגיעה שבעקבותיה עבר ניתוח.
הוא ניסה לשוב ולשחק, אך במהלך חודש מרץ נודע באופן סופי כי לא ישוב למגרשים עד לסיום העונה.
הוא שב לשחק בפתיחת עונת 2016/2017. במשחק נגד בורוסיה מנשנגלדבך הורחק בכרטיס אדום לאחר, שלטענת השופט, קילל אותו.
בעקבות כך הורחק משני משחקים נוספים ונקנס ב-8,000 אירו.
ההרחקה, שבאה במקביל להחלפת המאמן ומינויו של אלכסנדר נורי לתפקיד הובילה לאיבוד מקומו בהרכב.
בקיץ 2019 חתם יוהנסון בהאמרבי מליגת העל השוודית על חוזה לשלוש שנים.
בעונת 2020 היה מלך השערים של הקבוצה עם 12 שעירים ב-22 הופעות.
למרות זאת בסיום השני החליט לבטל את החוזה והפך לשחקן חופשי.
בפברואר 2021 חתם על חוזה בקבוצת לך פוזנן הפולנית.